# Manga

| Manga |
| --- |
| Hurup kanji gasan "manga" matan *Seasonal Passersby* (*Shiki no Yukikai*), 1798, karya Santō Kyōden wan Kitao Shigemasa. |
| Penerbit | * Shueisha
* Kodansha
* Shogakukan
* Gangan Comics
* ASCII Media Works
* Kadokawa Shoten
* Hakusensha
* **daptar**
 |
| Terbitan | * *Weekly Shōnen Jump*
* *Weekly Shōnen Magazine*
* *CoroCoro Comic*
* *Monthly Shōnen Magazine*
* *Weekly Young Magazine*
* *Weekly Young Jump*
* *Ciao*
* **daptar**
 |
| Seri | * *Doraemon*
* *One Piece*
* *Dragon Ball*
* *Naruto*
* *Golgo 13*
* *Black Jack*
* *Kochira Katsushika-ku Kameari Kōen-mae Hashutsujo*
* *Detektif Conan*
* *Crayon Shin-chan*
* *Oishinbo*
* *Slam Dunk*
* **daptar**
 |
| Bahasa | Jepang |
| Artikel terkait |
| * Manga DZ
* Manfra
* Manhua
* Manhwa
* La nouvelle manga
* Manga OEL
 |

Citakan:Anime and manga

**Manga** (Japang: 漫画) adalah kumik atawa nupil grapik nang diulah di Japang atawa mamakai basa Japang, sasuai lawan gaya nang dikambangakan di sana wayah warih abat ka-19. Manga baisi sajarah panambaian nang panjang wan rumit dalam sani Japang tadahulu.

Istilah *manga* (kanji: 漫画; hiragana: まんが; katakana: マンガ;  dengarkan; English /ˈmæŋɡə/ atawa /ˈmɑːŋɡə/) di Japang adalah kata nang dipakai gasan marujuk ka kumik wan kimus. Di luar Japang, kata "manga" dipakai gasan marujuk lawan kumik nang aslinya dicungulakan di Japang.

Di Japang, urang-urang matan sagala kalumpuk umur mawaca manga. Manga mancakup karya-karya dalam bamamacam janis: di antaranya laga, patualangan, bisnis wan padagangan, kumidi, detektif, drama, sajarah, horor, misteri, romantis, piksi ilmiah, wan fantasi, erotika, ulahraga, wan pamainan, wan kisah rami. Sudah banyak manga nang ditarjamahakan ka basa lainnya. Matan tahun 1950-an, manga sudah jadi palihan tatambaian matan industri pancungulan Japang. Wayah tahun 1995, pasar manga di Japang banilai Citakan:JPY (US$6Citakan:Ndash7 miliar), lawan panjualan tahunan kikira 1,9 miliar gasan manga wan majalah manga di Japang (satara lawan 15 edisi par urang). Manga baisi jua halayak panikmat nang liwar banyak di sabarataan dunia. Wayah tahun 2008, pasar manga banilai $175 juta di AS wan Kanada. Manga meacapai angka 38% dalam pasar kumik Parancis, nang satara lawan kikira sapuluh kali lipat matan angka gasan Amirika Sarikat. Di Parancis, pasar manga diharagai kikira Citakan:€ ($Citakan:To USD juta)bwayah tahun 2005. Di Irupa wan Timur Tangah, pasar manga banilai kikira $250 juta wayah tahun 2012.

Kisah dalam sabuah manga rancaknya dicitak dalam kalir hirang wan putih, walau ada sapalih manga nang sabarataannya bakalir (kaya *Colorful*). Di Japang, manga rancaknya dimuat basiri dalam majalah manga suhur—rancak baisi banyak kisah, wan masing-masing manga dimuat dalam satu bab wan basambung ka edisi imbahnya. Bab-bab nang dibundel rancaknya dicungulakan baasa dalam bantuk volume *tankōbon*, wan bahanu dalam bantuk buku basampul tipis. Saikung ilustratur manga (*mangaka* dalam basa Japang) rancaknya bagawi ditulungi babarapa asistin di sabuah studio halus wan bahubungan lawan editor kreatif matan pausahaan pancungul kumirsial. Lamun sabuah siri manga cukup suhur, manga ngitu kawa dijadiakan anime imbah kisahnya tamat atawa salawas masih basambung. Bahanu, sabuting manga diulah badasarakan matan pilim laga hidup (*live–action*) atawa pilim animasi lain.

Kumik nang diujaki ulih manga jua ada di nagara lainnya, tamasuk di Aljakair ("manga DZ"), Tiongkok, Hong Kong, Taiwan ("manhua"), wan Korea Salatan ("manhwa").

## Jujuhutan